_:n085a1633b88f43a4841e86607e00ca98xb0
<http://schema.org/articleBody>
"Mladá študentka Zuzka († 21) z Petrovíc (okres Bytča) okolo polnoci zo stredy na štvrtok zrejme zablúdila a s autom vošla na most cez rieku Petrovička. \n\nMost je však určený len pre chodcov a neuniesol váhu vozidla. Mladá žena sa zrútila do rieky. \n\nAuto skončilo v hlbokej vode na streche a vodička v ňom zostala zakliesnená. Susedia, ktorí bývajú pri moste, počuli náraz a vybehli von. Okamžite privolali hasičov a záchranárov. Hasiči Zuzku vytiahli z vozidla a následne záchranári začali okamžite s resuscitáciou.\n\nPodľa hovorcu záchranárov Jozefa Minára sa ju podarilo resuscitovať. Nasledoval prevoz do nemocnice s polytraumou na umelej pľúcnej ventilácii. Čakal ju celý tím špecialistov na anestéziologickom príjme, žiaľ, tesne pred nemocnicou zomrela.\n\nDievča bolo príliš dlho vo vode bez kyslíka, čo jej organizmus už nezvládol.\n\nZdroj, foto: cas.sk"
<https://www.zilinak.sk/prispevky/644/mlada-studentka-zuzka-21-z-petrovic-spadla-s-autom-do-rieky>